## Odluka o porezima Općine Rešetari

### NN 111/2001 (14.12.2001.), Odluka o porezima Općine Rešetari

# OPĆINA REŠETARI

1850

Na teme­lju članaka 3. i 30. Zakona o financira­nju lokalne (re­gionalne)
samouprave (»Narodne novine« br. 117/93, 69/97, 33/00, 73/00, 127/00, 59/2001),
Općinsko vijeće Općine Rešetari na svojoj 4. sjednici održanoj 19. listopada
2001. godine donosi

## ODLUKU

### O POREZIMA OPĆINE REŠETARI

I. OPĆE ODREDBE

Članak 1.

Ovom Odlukom se
utvrđuju općinski porezi kao vlastiti izvori prihoda, utvrđuju se stope i
visine poreza, te način obračuna i plaća­nja.

Članak 2.

Općinski porezi plaćaju se na području općine Rešetari prema Zakonu o
financira­nju jedinica lokalne samouprave i uprave i ovoj Odluci.

II. OPĆINSKI POREZI

Članak 3.

Općina Rešetari uvodi sljedeće poreze:

1. prirez porezu na dohodak,

2. porez na potroš­nju

3. porez na tvrtku ili naziv

4. porez na korište­nje javnih površina

1. Prirez porezu na dohodak

Članak 4.

Prirez porezu na dohodak plaćaju obveznici poreza na dohodak koji imaju
prebivalište ili uobičajeno boravište na području općine Rešetari po stopi od
5%.

2. Porez na potroš­nju

Članak 5.

Porez na potroš­nju alkoholnih i bezalkoholnih pića odnosi se na
ugostite­ljske objekte.

Članak 6.

Obveznik poreza na potroš­nju iz članka 5. ove Odluke je svaka pravna i
fizička osoba koja pruža ugostite­ljske usluge.

Članak 7.

Osnovica poreza na potroš­nju je prodajna
cijena pića po kojoj se pića prodaju u ugostite­ljskim objektima.

Članak 8.

Porez na potroš­nju alkoholnih pića,
bezalkoholnih pića i piva plaća se po stopi 3% od osnovice.

Članak 9.

Obračunati porez na potroš­nju alkoholnih,
bezalkoholnih pića i piva obveznik poreza plaća u roku od 5 (pet) dana po
isteku tjedna na način propisan Zakonom o porezima na promet proizvoda i
usluga.

3. Porez na tvrtku ili naziv

Članak 10.

Obveznici poreza na tvrtku ili naziv su pravne i fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti.

Osobe iz stavka 1. ovog članka koje u svom sastavu imaju i poslovne
jedinice (prodavaonice, pogone, radionice, prodajna mjesta), obveznici su
poreza na tvrtku za svaku poslovnu jedinicu koju plaća Općini na čijem se
području poslovna jedinica nalazi.

a) Pravne osobe

1.  Poduzeća iz oblasti industrije, ribarstva,

     po­ljoprivrede, građevinarstva, šumarstva,

     zanatstva i prometa do 10 zaposlenih          800,00 kuna

     od 10 do 50 zaposlenih                           1.200,00 kuna

     preko 50 zaposlenih                                1.600,00 kuna

2.  Poduzeća iz oblasti trgovine

     na veliko i malo                                          800,00 kuna

     robne kuće                                             1.200,00
kuna

     prodavaon. na području općine Rešetari     600,00 kuna

3.  Poduzeća iz oblasti ugostite­ljst. i turiz.

     hoteli                                                      2.000,00
kuna

     moteli i kampovi                                     1.200,00 kuna

     turističke poslovnice, marketing biroi,

     snack bar, kafić, bife, piceria,
restaurac.,

     kavana, prenoćište, disko bar                     800,00 kuna

4.  Poduzeća iz stambeno komunalnih

     djelatnosti                                                  800,00
kuna

5.  Skladišta i prodavaonice na veliko i

     malo neprehrambenih proizvoda              1.000,00 kuna

6. Ostali                                                         800,00
kuna

b) Fizičke osobe

1. Samostalne
ugostite­lj. rad­nje koje pružaju

     usluge na području općine Rešetari             400,00 kuna

2. Samostalne
trgovačke rad­nje                      400,00
kuna

3. Samostalne
uslužne rad­nje                          400,00
kuna

4. Ostale
samostalne obrtničke rad­nje             400,00
kuna

Ako je rad­nja ili poduzeće u vlasništvu više
osoba plaća se samo jedan iznos poreza.

Članak 11.

Tvrtkom ili nazivom u smislu članka 10. ove Odluke smatra se ime pravne
ili fizičke osobe pod kojim poduzeće ili rad­nja posluje, osim natpisa na
klupama, stolovima i otvorenim prodajnim mjestima na tržnici na kojima se
prodaju živežne namirnice i natpisa što ih građevinska poduzeća ističu na
gradilištima.

Članak 12.

Porez na tvrtku plaća se unaprijed za tekuću godinu, u roku od 15 dana
od dana dostave rješe­nja kojim je porez na tvrtku utvrđen.

Ako se tvrtka upiše u re­gistar i počne radom tijekom godine plaća
srazmjerni dio poreza iz članka 10. ove Odluke.

Ako se tvrtka briše iz re­gistra u toku godine za koju se vrši razrez
otpisuje se srazmjerni dio poreza za tekuću godinu.

Obveznici poreza na tvrtku koji ne obav­ljaju djelatnost ne plaćaju
porez na tvrtku, odnosno ako se radi o privremenom obustav­lja­nju djelatnosti
(mirova­nju) ili nekom drugom opravdanom razlogu zbog koje­g se djelatnost ne
obav­lja, a koje­g porezni obveznik mora dokazati.

Članak 13.

Obveznik poreza na tvrtku ili naziv dužan je promjenu tvrtke ili naziva
i svaku drugu promjenu što utječe na visinu poreza prijaviti Odjelu općinske
uprave Općine Rešetari u roku 15 dana od dana upisa u re­gistar odnosno nastale
promjene.

Članak 14.

Porez na tvrtku ne plaćaju:

1. Državna tijela, jedinice lokalne samouprave, fondovi i pravne osobe iz
područja društvenih djelatnosti.

2. Poduzeća za zapoš­ljava­nje invalida, ako od ukupnog broja zaposlenih
zapoš­ljavaju 40% ili više invalidnih osoba, rehabilitiranih osoba i osoba koje
su na rehabilitaciji, te fizičke osobe-invalidi domovinskog rata koji
samostalno obav­ljaju djelatnost.

4. Porez na korište­nje javnih površina

Članak 15.

Porez na korište­nje javnih površina plaća se za postav­lja­nje objekata
i naprava privremenog karaktera na javnim površinama na području općine
Rešetari.

Obveznik poreza na korište­nje javnih površina iz prethodnog stavka je
svaka pravna i fizička osoba koja koristi javnu površinu za postav­lja­nje
objekta i naprava privremenog karaktera.

Nadležno upravno tijelo za izdava­nje odobre­nja za postav­lja­nje
objekata i naprava privremenog karaktera na javne površine na općini dužno je
Odjelu Općine Rešetari dostaviti primjerak rješe­nja o odobre­nju za postav­lja­nje
objekata ili naprave privremenog karaktera na javnim površinama u roku od 8
dana od dana izdava­nja odobre­nja.

Članak 16.

Porez na korište­nje javnih površina plaća se za postav­lja­nje objekata
i naprava privremenog karaktera na javnim površinama na području općine
Rešetari.

Obveznik poreza na korište­nje javnih površina iz prethodnog stavka je
svaka pravna i fizička osoba koja koristi javnu površinu za postav­lja­nje
objekata i naprava privremenog karaktera.

Nadležno upravo tijelo za izdava­nje odobre­nja za postav­lja­nje
objekata i naprava privremenog karaktera na javne površine na općini dužno je
Odjelu općinske uprave dostaviti primjerak rješe­nja o odobre­nju za postav­lja­nje
objekata ili naprava privremenog karaktera na javnim površinama u roku od 8
dana od izdava­nja odobre­nja.

Članak 17.

Porez na korište­nje javnih
površina plaćaju godiš­nje pravne i fizičke osobe koje su obveznici poreza iz
članka 16. ove Odluke unaprijed za tekuću godinu u roku od 15 dana od dostave
rješe­nja kojim je porez na korište­nje javne površine utvrđen za kioske (kiosk
za peče­nje plodina, kiosk za cvijeće, kiosk za prodaju voća i povrća, kiosk za
ugostite­ljske djelatnosti, kiosk za prodaju novina, kiosk za prodaju lutrije,
kiosk za pruža­nje raznih usluga, kiosk za prodaju mješovite robe, kiosk za
prodaju slastica i usluživa­nje iz automata, kiosk za prodaju suvenira) 200,00
kuna.

Obveznici iz stavka 1. ovog
članka dužni su Odjelu Općinske uprave Općine Rešetari dostaviti podatke o
mjestu postav­lja­nja kioska odnosno o svim promjenama pri postav­lja­nju
kioska do 31. ožujka u godini za koju se utvrđuje porez odnosno u roku od 15
dana od nastanka promjene o postav­lja­nju kioska.

Ako se kiosk postav­lja na
javnu površinu poslije 31. ožujka plaća se razmjerni dio poreza iz ovog članka.

Članak 18.

Porez na korište­nje javnih
površina plaćaju dnevno pravne i fizičke osobe koje su obveznici poreza na
korište­nje javnih površina iz članka 16. ove odluke i to:

 1. štand za prodaju cvijeća                              60,00 kuna

 2. štand za prodaju voća i povrća                    60,00 kuna

 3. štand za prodaju čestitki                              40,00 kuna

 4. štand za prodaju k­njiga                                40,00 kuna

 5. štand za prodaju suvenira i ukrasa                60,00 kuna

 6. štand za prodaju lutrije                                40,00 kuna

 7. štand za
prodaju razne robe                         40,00
kuna

 8. štand za
prodaju plodina (za peče­nje)          60,00
kuna

 9. pokretni
objekti za zabavne rad­nje

      cirkus, luna park                                 2,00 kune po m2

10. šatori radi
obav­lja­nja ugostite­ljske

      i druge djelatnosti                                4,00 kune po m2

11. postav­lja­nje
svih ostalih naprava

      (prodajni stolovi, zamrzivači, automati

      za prodaju pića i sladoleda, pokretni

      kiosci i dr.)                                           12,00 kn po m2

12. druge
privremene uporabe za korište­nje

      javnih površina                   2,00 kune po m2 mjesečno.

Porez na korište­nje javnih površina obveznici plaćaju u roku koje­g
odredi nadležno Upravno tijelo Općine Rešetari prilikom izdava­nja odobrenja za
postav­lja­nje predmetne naprave.

Obveznik poreza dužan je platiti porez po izdava­nju odobre­nja.

V. PRIJELAZNE I ZAKLJUČNE
ODREDBE

Članak 19.

Na prekršaje koje protiv odredbi ove Odluke učine pravne i fizičke
osobe, primijenit će se kaznene odredbe propisane Zakonom o financira­nju
jedinica lokalne i područne (re­gionalne) samouprave.

Članak 20.

Kada obveznik poreza i prireza porezu na
dohodak dospjeli porez i prirez porezu na dohodak ne plati u propisanom roku,
porez i prirez na dohodak prisilno se naplaćuju po odredbama Opće­g poreznog
zakona.

Članak 21.

U žalbenom
postupku pravne i fizičke osobe, obveznici poreza iz ove Odluke, postupaju po
odredbama Opće­g poreznog zakona.

Članak 22.

Danom stupa­nja na
snagu ove odluke prestaje vrijediti Odluka o porezima općine Rešetari
(»Službeni glasnik« br. 1/98).

Članak 23.

Ova odluka stupa
na snagu osmog dana po objavi u »Narodnim
novinama«, a počet će se primje­njivati od 1. siječ­nja 2002.

Klasa:
410-01/01-01/01
Urbroj: 2178/22-01-1
Rešetari, 19. listopada 2001.

Predsjednik
Općinskog vijeća
**Matija Brkić,** v. r.

Odluka, NN 111/2001-1850